Document ID: 32012D0294
Publication Date: 2012-05-25

Title and Content:
IZVEDBENI SKLEP KOMISIJE
z dne 25. maja 2012
o finančnem prispevku Unije državam članicam za programe o nadzoru, inšpekciji in pregledu ribištva za leto 2012
(notificirano pod dokumentarno številko C(2012) 3262)
(Besedilo v bolgarskem, danskem, nizozemskem, angleškem, finskem, francoskem, nemškem, grškem, italijanskem, latvijskem, litovskem, malteškem, poljskem, portugalskem, romunskem, slovenskem, španskem in švedskem jeziku je edino verodostojno)
(2012/294/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 21 Uredbe,
ob upoštevanju naslednjega:
(1)
Države članice so Komisiji predložile programe o nadzoru ribištva za leto 2012 v skladu s členom 20 Uredbe (ES) št. 861/2006, vključno z zahtevki za finančni prispevek Unije za izdatke, povezane z izvedbo projektov iz takega programa.
(2)
Zahtevki za ukrepe iz člena 8(1)(a) Uredbe (ES) št. 861/2006 so lahko upravičeni do financiranja Unije.
(3)
Zahtevki za financiranje Unije so bili ocenjeni glede na njihovo skladnost s pravili iz Uredbe Komisije (ES) št. 391/2007 (2).
(4)
Primerno je določiti najvišje zneske in stopnjo finančnega prispevka Unije v okviru omejitev iz člena 15 Uredbe (ES) št. 861/2006 ter pogoje za odobritev takega prispevka.
(5)
V skladu s členom 21(2) Uredbe (ES) št. 861/2006 so bile države članice pozvane, naj predložijo programe v zvezi s financiranjem na prednostnih področjih, ki jih je Komisija opredelila v pismu z dne 14. oktobra 2011, to so sledljivost, potrjevanje in navzkrižno preverjanje podatkov, meritve moči motorja, oprema ladjevja za mali priobalni ribolov s sistemi za spremljanje plovil (VMS) ter sistemi za elektronsko zapisovanje in poročanje (ERS).
(6)
Na tej podlagi in ob upoštevanju proračunskih omejitev so bili zahtevki v programih za financiranje Unije za neprednostne dejavnosti, kot so namestitev sistemov za samodejno prepoznavanje (AIS) na krov ribiških plovil, usposabljanje in pobude za ozaveščanje v zvezi s predpisi skupne ribiške politike kot tudi nabava ali posodobitev ribiških patruljnih plovil in zrakoplovov, zavrnjeni.
(7)
Da bi spodbudili naložbe v prednostne ukrepe, ki jih je opredelila Komisija, in zaradi negativnega učinka finančne krize na proračune držav članic bi morali biti izdatki za zgoraj navedena prednostna področja, namenjeni za ta finančni sklep, upravičeni do visoke stopnje sofinanciranja v okviru omejitev iz člena 15 Uredbe (ES) št. 861/2006.
(8)
Videti je bilo, da je treba znotraj prednostnih področij, ki jih je opredelila Komisija, za projekte v zvezi s sledljivostjo, ki so jih predstavile države članice, najprej vzpostaviti skupen in usklajen pristop držav članic, preden bi bil lahko odobren prispevek Unije. Ocena projektov v zvezi s sledljivostjo, ki se potegujejo za prispevek Unije, je bila zato preložena in bo sprejeta z dodatnim finančnim sklepom, ki bo pripravljen leta 2012.
(9)
Za upravičenost do prispevka bi morale naprave za samodejno določanje položaja izpolnjevati zahteve, določene v Izvedbeni uredbi Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (3).
(10)
Za upravičenost do prispevka bi morale naprave za elektronsko zapisovanje in poročanje na krovu ribiških plovil izpolnjevati zahteve, določene v Izvedbeni uredbi (EU) št. 404/2011.
(11)
Ukrepi iz tega sklepa so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
Vsebina
Ta sklep določa finančni prispevek Unije za leto 2012 za izdatke držav članic v letu 2012 pri izvajanju sistemov spremljanja in nadzora, ki se uporabljajo v skupni ribiški politiki (SRP), kakor je navedeno v členu 8(1)(a) Uredbe (ES) št. 861/2006.
Člen 2
Poravnava neporavnanih obveznosti
Zadevne države članice do 30. junija 2016 opravijo vsa plačila, za katera se zahteva povračilo. Plačila, ki jih države članice opravijo po tem roku, niso upravičena do povračila. Odobrena proračunska sredstva v zvezi s tem sklepom se sprostijo najpozneje 31. decembra 2017.
Člen 3
Nove tehnologije in informacijske mreže
1. Za izdatke za projekte iz Priloge I za vzpostavitev novih tehnologij in informacijskih mrež, da se omogoči učinkovito in varno zbiranje in upravljanje podatkov v zvezi s spremljanjem, nadzorom in pregledom ribolovnih dejavnosti ter preverjanjem moči motorja, je finančni prispevek 90 % upravičenih izdatkov v okviru omejitev iz navedene priloge.
2. Za vse druge izdatke za projekte iz Priloge I je finančni prispevek 50 % upravičenih izdatkov v okviru omejitev iz navedene priloge.
Člen 4
Naprave za samodejno določanje položaja
1. Za izdatke za projekte iz Priloge II za nakup naprav za samodejno določanje položaja in njihovo namestitev na ribiških plovilih, da lahko center za spremljanje ribištva na daljavo spremlja plovila s sistemom za spremljanje plovil (VMS), je finančni prispevek 90 % upravičenih izdatkov v okviru omejitev iz navedene priloge.
2. Finančni prispevek iz odstavka 1 se izračuna na podlagi cene, omejene na 2 500 EUR na plovilo.
3. Za upravičenost do finančnega prispevka iz odstavka 1 naprave za samodejno določanje položaja plovil izpolnjujejo zahteve iz Uredbe (ES) št. 2244/2003.
Člen 5
Sistemi za elektronsko zapisovanje in poročanje
Za izdatke za projekte iz Priloge III za razvoj, nakup, namestitev ter tehnično pomoč za sestavne dele, potrebne za sisteme za elektronsko zapisovanje in poročanje, da se omogoči učinkovita in varna izmenjava podatkov v zvezi s spremljanjem, nadzorom in pregledom ribolovnih dejavnosti, je finančni prispevek 90 % upravičenih izdatkov v okviru omejitev iz navedene priloge.
Člen 6
Naprave za elektronsko zapisovanje in poročanje
1. Za izdatke za projekte iz Priloge IV za nakup naprav za elektronsko zapisovanje in poročanje ter njihovo namestitev na ribiških plovilih, da lahko plovila elektronsko zapisujejo in poročajo centru za spremljanje ribištva o ribolovnih dejavnostih, je finančni prispevek 90 % upravičenih izdatkov v okviru omejitev iz navedene priloge.
2. Finančni prispevek iz odstavka 1 se izračuna na podlagi cene, omejene na 3 000 EUR na plovilo, brez poseganja v odstavek 4.
3. Za upravičenost do finančnega prispevka naprave za elektronsko zapisovanje in poročanje izpolnjujejo zahteve iz Izvedbene uredbe (EU) št. 404/2011.
4. Za naprave s sistemi za elektronsko zapisovanje in poročanje ter sistemom za spremljanje plovil, ki izpolnjujejo zahteve iz Izvedbene uredbe (EU) št. 404/2011, se finančni prispevek iz odstavka 1 tega člena izračuna na podlagi cene, ki je omejena na 4 500 EUR na plovilo.
Člen 7
Pilotni projekti
Za izdatke za projekte iz Priloge V za pilotne projekte za nove tehnologije nadzora je finančni prispevek 50 % upravičenih izdatkov v okviru omejitev iz navedene priloge.
Člen 8
Naslovniki
1. Ta sklep je naslovljen na Kraljevino Belgijo, Republiko Bolgarijo, Kraljevino Dansko, Zvezno republiko Nemčijo, Irsko, Helensko republiko, Kraljevino Španijo, Francosko republiko, Italijansko republiko, Republiko Ciper, Republiko Latvijo, Republiko Litvo, Republiko Malto, Kraljevino Nizozemsko, Republiko Poljsko, Portugalsko republiko, Romunijo, Republiko Slovenijo, Republiko Finsko, Kraljevino Švedsko ter Združeno kraljestvo Velike Britanije in Severne Irske.
2. Načrtovani izdatki, njihovi upravičeni deleži in najvišji prispevek Unije na državo članico so določeni, kot sledi.
(v EUR)
Država članica
Načrtovani izdatki iz nacionalnega programa za nadzor ribištva
Izdatki za projekte, izbrane v skladu s tem sklepom
Najvišji prispevek Unije
Belgija
610 000
410 000
345 000
Bolgarija
25 565
25 565
23 009
Danska
3 462 722
2 656 563
2 350 599
Nemčija
5 971 900
181 000
162 900
Irska
52 370 000
270 000
163 000
Grčija
12 110 000
6 040 000
5 400 000
Španija
207 080
84 200
75 780
Francija
3 550 955
2 152 500
1 937 250
Italija
5 877 000
4 412 000
3 846 000
Ciper
65 000
65 000
38 500
Latvija
17 856
17 856
13 400
Litva
284 939
284 939
256 445
Malta
117 000
104 500
94 050
Nizozemska
1 709 400
1 580 000
1 422 000
Poljska
2 674 000
0
0
Portugalska
3 379 192
539 979
485 981
Romunija
615 000
430 000
367 000
Slovenija
204 800
185 800
145 700
Finska
2 500 000
1 987 500
1 584 750
Švedska
11 463 574
242 177
195 782
Združeno kraljestvo
10 017 803
4 424 309
3 705 547
Skupaj
117 233 786
26 093 889
22 612 693
V Bruslju, 25. maja 2012

Classification:
Level 1 Topics: 100158
100156
100150
100161
100144
Level 2 Topics: 100261
100177
100252
100282
100223
Level 3 Topics: 5283
5922
4415
1005
4488
2476
All Topics: 1159
3636
4426
5229
5283
5334
5862
5926